གྲམ་ཁྲོད་ཆེན་པོར་གྱུར་པར་བསམ།_དེ་ལ་དམིགས་ཏེ། ཨོཾ་ཨཱཿཧཱུྃ་ཧ་ཧོ་ཧྲཱིཿཞེས་ལན་གསུམ་བརྗོད་ཅིང་། ཡེ་ཤེས་ཀྱི་མེ་འབར་བའི་རྐྱེན་གྱིས་དེ་ཉིད་ཞུ་ཞིང་ཁོལ་
བས་བདུད་རྩིའི་རྒྱ་མཚོ་ཁ་དོག་དཀར་པོ། རོ་མངར་བ། རེག་བྱ་བསིལ་བ། ནུས་པ་ཕུན་སུམ་ཚོགས་པ་དང་ལྡན་པ། དྲན་པ་ཙམ་གྱིས་བདེ་ཆེན་གྱི་ཡེ་ཤེས་བསྐྱེད་ནུས་པའི་བདུད་རྩིའི་རྒྱ་མཚོ་ཆེན་པོར་གྱུར་པར་བསམ་ལ་བྱིན་
གྱིས་རླབས། རང་གི་སྙིང་ག་ནས་མཆོད་པའི་ལྷ་མོ་ཐོད་པ་ཐོགས་པ་དཔག་ཏུ་མེད་པ་སྤྲོས། དེ་རྣམས་ཀྱིས་ཐོད་པས་བདུད་རྩི་ནས་བཅུས་ཏེ་རྩ་བའི་བླ་མ་ལ་ཕུལ་བས་ལྗགས་འོད་ཟེར་གྱི་སྦུ་གུས་གསོལ་བས་མཉེས་པར་བསམས་

ལ། དྲིན་ཆེན་རྩ་བའི་བླ་མའི་ཞལ་དུ་ཨོཾ་ཨཱཿཧཱུྃ། ཞེས་མཆོད་ནས་ལྷ་མོ་དེ་རང་ལ་ཐིམ་ཡང་སྤྲོ་བ་སོགས་གོང་བཞིན་རྩ་བའི་བླ་མ་ལ་ལན་བདུན་ཕུལ། དེ་བཞིན་དུ་བརྒྱུད་པའི་བླ་མ་རེ་རེའི་མཚན་ལ་འབྲུ་གསུམ་སྦྱར་
བའམ། བརྒྱུད་པའི་བླ་མ་རྣམས་ཀྱི་ཞལ་དུ་ཨོཾ་ཨཱཿཧཱུྃ་ཞེས་བརྗོད། གཞན་ཡང་བླ་མ་ཡི་དམ་སངས་རྒྱས་བྱང་སེམས་དཔའ་བོ་མཁའ་འགྲོ་ཆོས་སྐྱོང་སྲུང་མ་གནོད་སྦྱིན་ནོར་ལྷ་དམ་ཅན་གཏེར་བདག་རྣམས་ཀྱི་ཞལ་དུ་ཨོཾ་ཨཱཿ
ཞེས་སྐྱབས་གནས་ཐམས་ཅད་ལ་ཕུལ་བས་མཉེས་པར་བསམ་ཡང་ལྷ་མོ་རྣམས་སྤྲོས་ཏེ། རིགས་དྲུག་བར་དོ་དང་བཅས་པའི་སེམས་ཅན་ཐམས་ཅད་དང༌། རང་ལ་གནོད་པའི་གདོན་བགེགས་ཐམས་ཅད་ལ་བདུད་རྩི་བྱིན་ཏེ་
ཧཱུྃ།
ཨོཾ་ཨཱཿཧཱུྃ།
ཞེས་བྱིན་པས་བདུད་རྩི་དེ་མཐོང་བ་ཐོས་པ་རེག་པ་མྱོང་བ་ཙམ་གྱིས་དེ་དག་ཐམས་ཅད་ཚིམ་ཞིང་སྒྲིབ་གཉིས་བྱང་ཚོགས་གཉིས་རྫོགས་སེམས་རྟོག་མེད་ཆོས་ཀྱི་སྐུ་དང༌། ལུས་ཟག་མེད་རྡོ་རྗེ་རྣལ་འབྱོར་མའི་སྐུར་
གྱུར་པར་བསམས་ལ་མཆོད་པའི་ལྷ་མོ་ཚུར་བསྡུ་ཐོད་པ་སྒྱེད་བུ་མི་དམིགས་པར་བསམ། ཁྲིད་དང་བསྙེན་པའི་སྐབས་འདིར་མཎྜལ་གང་མང་ཕུལ། དེ་ནས་རྩ་བའི་བླ་མ་ལ་དམིགས་ནས། དུས་གསུམ་སངས་རྒྱས་ཐམས་ཅད་ཀྱི་
ངོ་བོ་དཔལ་ལྡན་བླ་མ་དམ་པ་རྣམས་ལ་གསོལ་བ་འདེབས་སོ། །བདག་ལ་དབང་བཞི་ཡོངས་སུ་རྫོགས་པར་བསྐུར་དུ་གསོལ། ཞེས་ལན་གསུམ་གསོལ་བ་བཏབ་པས། རྩ་བའི་བླ་མས་བརྒྱུད་པའི་བླ་མ་རྣམས་ལ་སྤྱན་ཆེར་

།གཟིགས་ཏེ། དབང་བཞི་བསྐུར་རམ་མི་བསྐུར་གྱི་གནང་བ་ཞུས་པས། བརྒྱུད་པའི་བླ་མ་རྣམས་ཀྱིས་རྩ་བའི་བླ་མ་ལ་སྤྱན་ཆེར་གཟིགས་ནས་དེ་བཞིན་གྱིས། ཞེས་གནང་བ་བྱིན་པའི་ཚུལ་གྱིས་བླ་མ་
བརྒྱུད་པ་རྣམས་གཡས་སྐོར་གྱིས་མས་ཡར་རིམ་བཞིན་ཐིམ་མཐར་རྡོ་རྗེ་འཆང་ཡང་རྩ་བའི་བླ་མ་ལ་ཐིམ་པར་བསམ། དེ་ནས་དབང་བཞི་བླང་བ་ནི། བླ་མའི་དཔྲལ་བའི་ཨོཾ་ལས་འོད་ཟེར་དཀར་པོ་འཕྲོས་རང་གི་དཔྲལ་བར་ཐིམ་
པས་བུམ་པའི་དབང་ཐོབ། ལུས་ཀྱི་སྒྲིབ་པ་དག ལམ་བསྐྱེད་རིམ་བསྒོམ་པ་ལ་དབང༌། འབྲས་བུ་སྤྲུལ་སྐུ་ཐོབ། སྐུའི་བྱིན་རླབས་ཞུགས་པར་བསམས་ལ་བློ་བཞག ཡང་བླ་མའི་མགྲིན་པའི་ཨཱཿལས་འོད་ཟེར་དམར་པོ་
༈འཕྲོས། རང་གི་མགྲིན་པར་ཐིམ་པས་གསང་བའི་དབང་ཐོབ། ངག་གི་དྲི་མ་དག ལམ་ཙཎྜ་ལཱི་བསྒོམ་པ་ལ་དབང༌། འབྲས་བུ་ལོངས་སྐུ་ཐོབ། གསུང་གི་བྱིན་རླབས་ཞུགས་པར་བསམས་ལ་བློ་བཞག ཡང་བླ་མའི་ཐུགས་
ཀའི་ཧཱུྃ་ལས་འོད་ཟེར་སྔོན་པོ་འཕྲོས། རང་གི་སྙིང་གར་ཐིམ་པས་ཤེས་རབ་ཡེ་ཤེས་ཀྱི་དབང་ཐོབ། ཡིད་ཀྱི་དྲི་མ་དག ཕོ་ཉའི་ལམ་བསྒོམ་པ་ལ་དབང་། འབྲས་བུ་ཆོས་སྐུ་ཐོབ། ཐུགས་ཀྱི་བྱིན་རླབས་ཞུགས་པར་བསམས་ལ་
བློ་བཞག ཡང་བླ་མའི་གནས་གསུམ་ལས་འོད་ཟེར་དཀར་དམར་མཐིང་གསུམ་འཕྲོས་རང་གི་ལུས་ངག་ཡིད་གསུམ་ལ་ཐིམ་པས་དབང་བཞི་པ་ཐོབ། སྒོ་གསུམ་གྱི་དྲི་མ་བག་ཆགས་དང་བཅས་པ་དག ལམ་ཕྱག་རྒྱ་ཆེན་པོ་
733

བསྒོམ་པ་ལ་དབང༌། འབྲས་བུ་ངོ་བོ་ཉིད་སྐུ་ཐོབ། སྐུ་གསུང་ཐུགས་ཀྱི་བྱིན་རླབས་ཞུགས་པར་བསམས་ལ། འཛིན་མེད་དུ་བློ་བཞག ཡང་ངག་ཏུ། དུས་གསུམ་སངས་རྒྱས་ཐམས་ཅད་ཀྱི་ངོ་བོ་དཔལ་ལྡན་བླ་མ་དམ་པ་རྣམས་
ལ་གསོལ་བ་འདེབས་སོ་བདག་གི་རྒྱུད་བྱིན་གྱིས་བརླབ་ཏུ་གསོལ། ཞེས་བརྗོད་ཅིང༌། གསོལ་བ་བཏབ་ལ་བླ་མ་དེ་ཉིད་དབུའི་གཙུག་ཏོར་ནས་མར་འོད་དུ་ཞུ། གདན་སེང་ཁྲི་ནས་ཡར་འོད་དུ་ཞུ་བ་ཐུགས་ཀའི་ཐད་དུ་འོད་དམར་
སེར་ལི་ཁྲིའི་མདོག་ཅན་སྣུམ་ལ་འདྲྀལ་བ་བདེ་བ་ཆེན་པོའི་རང་བཞིན་དུ་གྱུར་པ་དེ་ཉིད་བདེ་ཧྲིལ་གྱིས་བྱུང་ནས་རང་གི་སྤྱི་གཙུག་ནས་ཞུགས། སྙིང་གའི་བཻ་ཡིག་དམར་པོ་དེ་ཉིད་ལ་སིབ་སྟེ་ཐིམ་པས་བཾ་ཡིག་དེ་ཉིད་ཇེ་ཆེར་སོང་
ནས་འཇའ་ཡལ་བ་ལྟ་བུར་གྱུར་པར་བསམས་ལ། བླ་མ་དང་རང་སེམས་དབྱེར་མེད་དུ་འདྲེས་པའི་གཤིས་སྐྱེ་མེད་སྟོང་ཉིད་དུ་རྗེན་ནེ། གདངས་འགགས་མེད་མོས་གུས་སུ་ལམ་མེ་བའི་ངང་དུ་ཇི་ཙམ་གནས་ཀྱི་བར་དུ་མཉམ་པར་
བཞག དེ་ནས་རང་གི་སྙིང་གར་ཨེ་ཨེ་ལས་ཆོས་འབྱུང་གྲུ་གསུམ་གཉིས་བརྩེགས་ཀྱྀ་སྟེང་དུ། ཨ་ལས་ཟླ་བའི་དཀྱིལ་འཁོར་གྱི་དབུས་སུ་བཾ་ཡིག་དམར་པོའི་མཐར་གཡོན་སྐོར་དུ། ཨོཾ་ཨོཾ་ཨོཾ་སརྦ་བུདྡྷ་ཌཱ་ཀི་ནཱི་ཡེ། བཛྲ་ཝརྞ་
ནཱི་ཡེ། བཛྲ་བཻ་རོ་ཙ་ནཱི་ཡེ། ཧཱུྃ་ཧཱུྃ་ཧཱུྃ་ཕཊ་ཕཊ་ཕཊ་སྭཱ་ཧཱ། ཞེས་པའི་སྔགས་ཕྲེང་གིས་བསྐོར་བ་ལས་འོང་ཟེར་འཕྲོས། ལུས་ཐམས་ཅད་གང༌། ལུས་ངག་ཡིད་གསུམ་གྱི་སྡིག་སྒྲིབ་ཐམས་ཅད་དག ལུས་འོད་ཀྱི་གོང་བུར་
734

།གྱུར། དེ་ཡོངས་སུ་གྱུར་པ་ལས་རང་ཉིད་རྡོ་རྗེ་རྣལ་འབྱོར་མའི་སྐུར་གྱུར་པ་ནི། སྣ་ཚོགས་པདྨ་དང་ཉི་མའི་གདན་ལ་ཞབས་གཡས་བརྐྱང་བས་དུས་མཚན་མ་དམར་མོ་ནུ་མའི་སྟེང་ནས་མནན་
པ། གཡོན་བསྐུམ་པས་འཇིགས་བྱེད་ནག་པོ་མགོ་བོ་རྒྱབ་ཏུ་བལྟབ་ནས་མནན་པ། སྐུ་མདོག་དམར་མོ་བསྐལ་པའི་མེ་ལྟ་བུའི་གཟི་བརྗིད་ཅན། ཞལ་གཅིག་ཕྱག་གཉིས་སྤྱན་གསུམ་དག་པ་མཁའ་སྤྱོད་དུ་གཟིགས་པ། ཕྱག་
གཡས་རྡོ་རྗེས་མཚན་པའི་གྲི་གུག་ཐུར་དུ་བརྐྱངས་ནས་འཛིན་པ། གཡོན་པས་ཐོད་པ་ཁྲག་གིས་གང་བ་སྟེང་གི་ཕྱོགས་སུ་བཟུང་ནས་ཞལ་གྱེན་ལ་ཕྱོགས་པས་གསོལ་བ། ཕྲག་པ་གཡོན་པ་ལ་རྡོ་རྗེས་མཚན་པའི་ཁ་ཊཱཾ་ག་ལ་ཌཱ་མ་
རུ་དང་དྲིལ་བུ་དང༌། འཕན་རྩེ་གསུམ་པ་འཕྱང་བཞིན་པ་བསྣམས་པ། དབུ་སྐྲ་ནག་པོ་སིལ་བུར་གྱུར་པ་སྐུ་རྐེད་ཡན་ཆད་ཁེབས་པ། ལང་ཚོ་དར་ལ་བབ་ཅིང་འདོད་པའི་ནུ་འབུར་རྒྱས་པ་བདེ་བ་བསྐྱེད་པའི་ཉམས་ཅན། མི་མགོ་ི
སྐམ་པོ་ལྔའི་དབུ་རྒྱན་དང༌། སྐམ་པོ་ལྔ་བཅུའི་དོ་ཤལ་ཅན། གཅེར་བུ་ཕྱག་བརྒྱ་ལྔས་བརྒྱན་པ། རྣམ་སྣང་གི་ཅོད་པན་ཅན། ཡེ་ཤེས་ཀྱི་མེ་འབར་བའི་དབུས་ན་བཞུགས་པའོ། །དེའི་སྙིང་གར་ཨེ་ཨེ་ལས་ཆོས་འབྱུང་གྲུ་གསུམ་
དམར་པོ་གཉིས་བརྩེགས་ཀྱི་སྟེང་དུ་ཟླ་བའི་དཀྱིལ་འཁོར་གྱི་དབུས་སུ་བཾ་ཡིག་དམར་པོའི་མཐར་གཡོན་སྐོར་དུ་སྔགས་ཀྱི་ཕྲེང་བས་བསྐོར་བ་དེ་ལས་འོད་ཟེར་འཕྲོས་ཏེ་བ་སྤུའི་བུ་ག་ནས་ཕྱིར་སོང་རིགས་དྲུག་གི་སེམས་ཅན་ཐམས་

ཅད་ལ་ཕོག་པས་སྡིག་སྒྲིབ་བག་ཆགས་དང་བཅས་པ་སྦྱངས། དེ་ཐམས་ཅད་རྡོ་རྗེ་རྣལ་འབྱོར་མའི་སྐུར་གྱུར། འབར་བའི་ཕྱག་རྒྱ་དཔྲལ་བའི་དབྱིངས་སུ་གཡོན་དུ་ལན་གསུམ་བསྐོར་ཞིང༌། ཕྱྀ། རང་གི་སྙིང་གཱའི་བཾ་ཡིག་ལས་
འོད་འཕྲོས་པས་འོག་མིན་ནས་རྡོ་རྗེ་རྣལ་འབྱོར་མ་ལ་ཕྱོགས་བཅུའི་དཔའ་བོ་དང༌། རྣལ་འབྱོར་མ་ཐམས་ཅད་ཀྱིས་བསྐོར་བ་དང༌། འགྲོ་བ་རྣལ་འབྱོར་མར་གྱུར་པ་ཐམས་ཅད་ཀྱང་བདག་ལ་ཐིམ་པར་གྱུར། ཛཿཧཱུྃ་བཾ་ཧོཿ ཞེས་
པས་ཕྱག་རྒྱ་དང་བཅས་པས་གཉིས་སུ་མེད་པར་བསྟིམས། ཡེ་ཤེས་པ་ཞུགས་པའི་བདེ་བ་ཆེན་པོའི་རྐྱེན་གྱིས་རང་གི་སྙིང་གའི་བཾ་ཡིག་འོད་དུ་ཞུ་བ་ལས་དབུས་སུ་སྲོག་གི་ངོ་བོ་བཾ་དང༌། འབྱུང་བཞིའི་ཡི་གེ་ཡ་ར་ལ་ཝའི་ཡི་གེར་
གྱུར་པ་དང༌། མཐའ་སྐོར་དུ་སྔགས་ཕྲེང་ཡིག་འབྲུ་སུམ་ཅུ་རྩ་གཉིས་དང་བཅས་པ་དེ་རྣམས་ལྷར་གསལ་བ་ནི་དབུས་སུ་རྣལ་འབྱོར་མ་དམར་མོ། མདུན་དུ་དཀར་མོ། གཡོན་དུ་ལྗང་གུ། རྒྱབ་ཏུ་དམར་མོ། གཡས་སུ་སེར་
མོ། མཐའ་སྐོར་གྱི་རྣལ་འབྱོར་མ་རྣམས་དམར་མོ་ཞལ་གཅིག་ཕྱག་གཉིས་སྤྱན་གསུམ་དག་པ་མཁའ་སྤྱོད་དུ་གཟིགས་པ་སོགས་ནས། གཅེར་བུར་ཕྱག་རྒྱ་ལྔས་བརྒྱན་པ། ཞེས་པའི་བར་གོང་བཞིན་ལས་ཞབས་གཡས་བརྐྱང་
གཡོན་བསྐུམ་པས་འཇིགས་བྱེང་དང་དུས་མཚན་མ་མནན་པ། ཡེ་ཤེས་ཀྱི་མེ་འབར་བའི་དབུས་ན་བཞུགས་པར་གྱུར། ཞེས་བརྗོད་ཅིང་གསལ་འདེབས་པའམ། བསམ་པས་ཀྱང་རུང་སྟེ། ལུས་དཀྱིལ་གསལ་བཏབ། པད་ཀོར་

اودر
བཅུ་ཐམ་པ་
།གྱི་མཐར་འཁྱུད་རྒྱ་བྱས་ལ། ཨོཾ་ཡོ་ག་ཤུདྡྷསརྦ་དྷརྨཱཡོ་ག་ཤུདྡྷེ྅ཧཾ། ཐབས་ཤེས་གཉིས་སུ་མེད་པའི་བདེ་ཆེན་གྱི་ཡེ་ཤེས་སུ་བདག་ཉིད་རྣམ་པར་དག་ལ་དེ་བཞིན་དུ་ཆོས་ཐམས་ཅད་ཀྱང་དག་གོ་
སྙམ་པའི་ང་རྒྱལ་བཟུང་ཞིང་རིག་པ་འཛིན་མེད་དུ་བཞག དེ་ནས་གོ་ཆ་བཅིང་བ་ནི། རང་ཉིད་རྣལ་འབྱོར་མ་གསལ་བའི་ཕྱི་ཡི་གནས་རྣམས་སུ་ཟླ་བའི་དཀྱིལ་འཁོར་གྱི་སྟེང་དུ་ལྟེ་བར་ཨོཾ་བཻ་དམར་མོ་རྡོ་རྗེ་ཕག་མོ། སྙིང་གར་ཧཾ་
ཡཾ་སྔོན་མོ་གཤིན་རྗེ་མ། ཁར་ཧྲི་མོོ་དཀར་མོ་རྨོངས་བྱེད་མ། དཔྲལ་བར་ཧྲི་ཧྲི་སེར་མོ་སྐྱོད་བྱེད་མ། _སྤྱི་གཙུག་ཏུ་ཧཱུྃ་ཧཱུྃ་ལྗང་གུ་སྐྲག་བྱེད་མ། ཡན་ལག་ཐམས་ཅད་ལ་ཕཊ་ཕཊ་དུད་ཁ་ཙནྟཱི་ཀའི་ངོ་བོར་གྱུར། ཞེས་བརྗོད་ཅིང་
བསམ། དེ་ནས་ངག་བཟླས་ནི། ལུས་དཀྱིལ་གྱི་གཙོ་མོའི་ཐུགས་ཀར་ཆོས་འབྱུང་གྲུ་གསུམ་དམར་པོ་ཉིས་བརྩེགས་ཀྱི་ནང་ཟླ་བའི་དཀྱིལ་འཁོར་གྱི་དབུས་སུ་བཾ་ཡིག་གི་མཐར་སྔགས་ཕྲེང་ཁཾ་དོག་དམར་པོ་གཡོན་དུ་བསྐོར་བ་དེ་
ལས་འོད་ཟེར་དམར་པོ་དཔག་ཏུ་མེད་པར་འཕྲོས། སེམས་ཅན་ཐམས་ཅད་ཀྱི་སྡིག་སྒྲིབ་སྦྱངས། སངས་རྒྱས་ཐམས་ཅད་མཆོད། དེ་རྣམས་ཀྱི་བྱིན་རླབས་ནུས་མཐུ་འོད་ཟེར་དམར་པོའི་རྣམ་པར་སྤྱན་དྲངས་སྔགས་ཕྲེང་ལ་ཐིམ་
པས་རྒྱུད་བྱིན་གྱིས་བརླབས་པར་གྱུར། ཞེས་བརྗོད་ཅིང་དེ་ལྟ་བུའི་དམིགས་པ་དང་མ་བྲལ་བར། ཨྃ་གསུམ་མ་བརྒྱ་རྩ་ལ་སོགས་པ་ཇི་ཙམ་དམ་བཅས་པ་བཟླས། ཡིད་བཟླས་ནི། སྙིང་གའི་ཆོས་འབྱུང་ཟླ་བ་ཡིག་འབྲུ་དང་
737

བཅས་པ་བདེ་བ་འདོད་ན་གསང་གནས་དང༌། མི་རྟོག་པ་འདོད་ན་ལྟེ་བར་ཕབ་སྟེ་སྔགས་ཕྲེང་ལན་གསུམ་མམ་བདུན་ལ་སོགས་པ་བཀླགས་པའི་ཚུལ་དུ་སེམས་གཏད་ནས་རླུང་ཁ་སྦྱོར་ཅི་ཐུབ་འཛིན། ཡང་ཆོས་འབྱུང་མདུན་རྒྱབ་
སྤངས་པའི་གྲྭ་བཞིར་དགའ་བ་འཁྱིལ་པ་གཡོན་སྐོར་དུ་འཁོར་བ་ལ་སེམས་གཏད་པས་བདེ་བའི་ཡེ་ཤེས་བསྐྱེད་པར་བསམས་ལ་རླུང་ཁ་སྦྱོར་བཟུང༌། ཡང་སྨིན་མཚམས་དང་གསང་གནས་སུ་དགའ་འཁྱིལ་གཡོན་སྐོར་དུ་ཤུགས་
དྲག་ཏུ་འཁོར་བ་ལ་སེམས་གཏད། རླུང་ཁ་སྦྱོར་བཟུང༌། དགའ་འཁྱིལ་གཉིས་མཐར་སྙིང་གའི་བཾ་ཡིག་ལ་ཐིམ་པར་བསམ་སྟེ་ཞར་བྱུང་གི་རྫོགས་རིམ་གཉིས་བསྒོམས། རྫོགས་རིམ་དངོས་ཀྱི་རྩ་དབུ་མ་ཁ་དབྱེ་བ་དང༌། དབྱེ་
ནས་བསྒོམ་པ་ལ་རླུང་ལུས་ལ་གནས་པས་བདེ་བར་སྒྲུབ་པ་དང༌། སེམས་ལ་གནས་པས་འཇའ་ལུས་སྒྲུབ་པ་རྣམས་མན་ངག་ལྟར་བསྒོམས། དེའི་མཐར་ནང་གི་མཁའ་སྤྱོད་སྒྲུབ་པའི་བསམ་མི་ཁྱབ་ཐུན་མོང་མ་ཡིན་རྣམས་ཀྱིས་
དམིགས་པ་ཇི་ལྟར་རིགས་པའི་མཐར་འཛིན་མེད་ཀྱིི་ངང་དུ་ཅི་གནས་བཞག དེའི་ངང་ལས་རང་ཉིད་ཐུན་མཚམས་ཀྱི་རྗེ་བཙུན་མ་རྒྱན་དང་ཕྱག་མཚན་མེད་པའི་སྐུར་ལྡང་ཞིང་གོ་ཆ་བགོ་བ་ནི། རང་ཉིད་རྡོ་རྗེ་རྣལ་འབྱོར་མར་
གསལ་བའི་གནས་རྣམས་སུ་ཟླ་བའི་དཀྱིལ་འཁོར་གྱི་སྟེང་དུ་ལྟེ་བར་ཨོཾ་བཻ་དམར་མོ་རྡོ་རྗེ་ཕག་མོ་ཞེས་པ་ནས་ཕཊ་ཕཊ་དུད་ཁ་ཙཎྜི་ཀའི་ངོ་བོས་མཚན་པར་གྱུར། ཞེས་བརྗོད། བསྲུང་བ་ནི། ལག་པ་གཡོན་པའི་སྡིགས་མཛུབ་

دار
བཅུ་གཅིག་
།ཀྱིས་སེ་གོལ་ཕྱོགས་གཡོན་སྐོར་དང་མཚམས་གཡས་སྐོར་དུ་བརྡབ་ཅིང་སྔགས་བརྗོད་པ་ནི། ཤར་དང་སྟེང་དུ། ཨྃ་སུམྦྷ་ནི་སུམྦྷ་ཧཱུྃ་ཧཱུྃ་ཕཊ། ཁྭ་གདོང་མ་སྔོན་མོ་ཤར། ཁཎྜ་རོ་ཧི་དམར་མོ་སྟེང་། བྱང་དུ། ཨོཾ་
གྲྀཥྞ་གྲྀཧྞ་ཧཱུྃ་ཧཱུྃ་ཕཊ། འུག་གདོང་མ་ལྗང་མོ་བྱང༌། ནུབ་དང་འོག་ཏུ། ཨོཾ་གྲྀཧྞ་པ་ཡ་གྲྀཧྞ་པ་ཡ་ཧཱུྃ་ཧཱུྃ་ཕཊ། ཁྱི་གདོང་མ་དམར་མོ་ནུབ། ཁཎྜ་རོ་ཧི་དམར་མོ་འོག ལྷོར། ཨོཾ་ཨཱ་ན་ཡ་ཧོ་བྷ་ག་ཝན་བཛྲ་རཱ་ཛ་ཡ་ཧཱུྃ་ཧཱུྃ་ཕཊ། འུག་གདོང་མ་སེར་མོ་
ལྷོར། ཤར་ལྷོར། ཨོཾ་སུམྦྷ་སོགས། ཤར་ལྷོར་གཤིན་རྗེ་མ་སྔོ་སེར། ལྷོ་ནུབ་ཏུ་ཨོཾ་གྲྀཥྞ་སོགས། ལྷོ་ནུབ་ཏུ་གཤིན་རྗེ་ཕོ་ཉ་མ་སེར་དམར། ནུབ་བྱང་དུ། ཨོཾ་གྲྀཧྞ་པ་ཡ་སོགས། ནུབ་བྱང་དུ་གཤིན་རྗེ་མཆེ་བ་མ་དམར་ལྗང༌། བྱང་ཤར་དུ། ཨོཾ་ཨཱ་ན་ཡ་
སོགས། བྱང་ཤར་དུ་གཤིན་རྗེ་འཇོམས་མ་ལྗང་སྔོན་སྟེ་སྒོ་མཚམས་མ་བརྒྱད་ཀ་ཞལ་གཅིག་ཕྱག་བཞི་མ་དང་པོ་ཌཱ་མ་རུ་དང་ཁ་ཊཱཾ་ག་འོག་མ་གཉིས་གྲི་ཐོད་ཐོགས་པ་གྲངས་མེད་སྤྲོས་ཏེ་བགེགས་རྣམས་ཚར་བཅད་ཅིང་སྲུང་བའི་གུར་དུ་བཞུགས་པར་བསམ། བརྗོད་པས་ཕྱོགས་ཐམས་ཅད་བསྲུང་
བར་བསམ་པའི་མཐར། དགེ་བ་འདི་ཡིས་སོགས། བསྔོ་བ་དང་མཁའ་སྤྱོད་ཞལ་བཟང་བལྟ་བའི་སྨོན་ལམ། ཕུན་ཚོགས་དགེ་ལེགས་ཀྱི་བཀྲ་ཤིས་བྱའོ། །ཐུན་མཐར་གཏོར་མ་ཕུལ་ན་བསམ་མི་ཁྱབ་ཀྱིས་ཉམས་ལེན་གྲུབ་རྗེས་
རང་ཐུན་མཚམས་ཀྱི་ལྷར་གསལ་བས་མངོན་རྟོགས་ན་བཞུགས་པ་ལྟར་གྱི་གཏོར་བསྔོ་དང༌། དེའི་རྗེས་ཆོས་སྐྱོང་དུར་བདག་མཁའ་འགྲོ་སྤྱི་གཏོར། གཞི་བདག་སོགས་ཐམས་ཅད་ལ་འབུལ་ཚུལ་ཕྱག་ལེན་ལྟར་བྱས་རྗེས། རང་
739

ཉིད་ལ་གོ་ཆ་དང་བསྲུང་བ་བསྔོ་བ་སྨོན་ལམ་བཀྲ་ཤིས་སོགས་གོང་བཞིན་མཛད་དེ། འདི་ནི་ཐུན་མོང་མ་ཡིན་པའི་རྒྱུན་གྱི་ཉམས་ལེན་རྒྱས་པའི་གོ་རིམ་མ་འ